cyanic-selkie/wikianc huggingface dataset:
தமிழ்நாட்டில் மதுவிலக்கு
பின்னணி
தமிழ்நாட்டில் நீண்ட காலமாக மதுவிலக்கு அமலில் இருந்து வந்துள்ளது. முதன் முதலில் 1937 ஆம் ஆண்டு சென்னை மாகாணத்தில் சி. ராஜகோபாலச்சாரியின் காங்கிரசு அரசாங்கத்தினால் மதுவிலக்கு அமல் படுத்தப்பட்டது. அன்றிலிருந்து 2001 வரை, 1971–74, 1983–87, 1990–91 ஆகிய சிறு கால இடைவெளிகளைத் தவிர தமிழ்நாட்டில் மது விற்பனை தடை செய்யப்பட்டிருந்தது. விஸ்கி, பிராந்தி, ரம், ஓட்கா, வைன் போன்ற இந்தியாவில் தயாரிக்கப்படும் வெளிநாட்டு மது வகைகளும் கள், சாராயம் போன்ற உள்நாட்டு மதுவகைகளும் தடை செய்யப்பட்டிருந்தன.
மதுவிலக்கு தளர்த்தப்படல்
1971-1972ஆம் ஆண்டின் வரவு-செலவுத் திட்டம் தாக்கல் செய்யப்பட்டபோது ஆகஸ்டு 30,1971 அன்றுமுதல் தமிழகத்தில் மதுவிலக்கு தளர்த்தப்படும் என்று அப்போது ஆட்சியிலிருந்த திமுக அரசால் அறிவிக்கப்பட்டது. ஆனால் மீண்டும் 1974 இல் திமுக அரசு மதுவிலக்கை தமிழ்நாட்டில் அமுல்படுத்தியது. .
1981 இல் தமிழ்நாட்டில் மதுவிலக்கை நீக்கிய எம். ஜி. இராமச்சந்திரன் தலைமையிலான அரசு 1987 இன் துவக்கத்தில் சாராயம் மற்றும் கள் கடைகளை மூடச் செய்தது. மதுவிலக்கு அமுலில் இருந்த காலகட்டங்களில் கள்ளச் சாராய வியாபாரம் அதிகரித்து, கள்ளச் சாராயத்தைக் குடித்ததால் அதிகளவில் தமிழக மக்கள் உயிரிழந்தனர். அதனால் மதுவிலக்கை நீக்க வேண்டிய நிலை ஏற்பட்டது. மெத்தனாலை அருந்தியதால் நிகழ்ந்த இறப்புகளின் எண்ணிக்கை அதிகரித்ததால், 2002 ஆம் ஆண்டு ஓ. பன்னீர்செல்வம் தலைமையிலான அரசு மலிவுவிலை மது விற்பனையைத் தொடங்கியது. 2001 இல் மதுவிலக்கு நீக்கப்பட்டபோது, டாஸ்மாக் நிறுவனத்தை மொத்த விற்பனை நிறுவனமாக மாநில அரசு பயன்படுத்தியது.
தமிழ்நாடு வாணிபக் கழகம்
தமிழ்நாடு மாநில வாணிபக் கழகம், 1983 ஆம் ஆண்டு எம். ஜி. ராமச்சந்திரன் (எம். ஜி. ஆர்) தலைமையிலான அதிமுக அரசாங்கத்தால், தமிழகத்தில் மதுவகைகளின் மொத்த விற்பனைக்காக தொடங்கப்பட்டது. நவம்பர் 29, 2003 முதல் இந்நிறுவனத்தின் மூலம் தமிழ்நாட்டில் மதுபான சில்லறை விற்பனைக் கடைகள் நடத்தப்பட்டுவருகிறது.
அக்டோபர் 2003 இல் தமிழ்நாடு மதுவிலக்குச் சட்டம் - 1937 இல் செய்யப்பட்டத் திருத்தத்தின் மூலம் தமிழ்நாடு மாநில வாணிபக் கழகத்திற்கு மாநிலம் முழுவதும் மது விற்பனையின் தனியுரிமை அளிக்கப்பட்டது. ஜெயலலிதா தலைமையிலான அதிமுக அரசால் செய்யப்பட்ட இம்மாற்றம் நவம்பர் 29, 2003 இல் அமலுக்கு வந்தது. தொடக்கத்தில் திமுக இதை எதிர்த்தாலும், 2006 ஆம் ஆண்டு மு.கருணாநிதி தலைமையிலான அரசு பொறுப்பேற்ற பின்னர், தமிழ்நாடு அரசு நிறுவனமான தமிழ்நாடு மாநில வாணிபக் கழகத்தின் ஏகபோக மது விற்பனையால் அரசுக்கு அதிகமான வருவாய் கிட்டியதால் இம்முடிவை மாற்ற விருப்பமின்றி தொடர்ந்து செயற்படுத்தியது. இதன் பின்னர் 2011 இல் பதவிக்கு வந்த அதிமுக அரசும் இதனைத் தொடர்ந்ததால், மது விற்பனையில் தமிழ்நாடு மாநில வாணிபக் கழகத்தின் தனியுரிமை தொடர்கிறது.
மதுவிலக்கு ஆதரவு போராட்டங்கள்
தமிழ்நாட்டில் மதுவிலக்கு அமுலில் இல்லாததால் மக்களிடையே குடிப்பழக்கம் பெருகி அவர்களது உடல் நலமும் வாழ்க்கையும் சீர்கெடுவதாக சில அமைப்புகள் தொடர்ந்து குற்றம் சாட்டி வந்தன. இந்திய அரசியல் சாசனம் 47ம் பிரிவின்படி, போதைப் பொருட்களை அரசு கட்டுப்படுத்த வேண்டும்; ஆனால் அதற்கு முரணாக மதுபானத்தை அரசே விற்பனை செய்வதைத் தடைசெய்யக்கோரி டிராபிக் இராமசாமி என்பவர் தொடர்ந்த வழக்கை விசாரிக்க தகுதியற்றது என்று கூறி சென்னை உயர்நீதிமன்றம் தள்ளுபடி செய்தது. தமிழ்நாட்டின் பல பகுதிகளில் இத்தகைய மதுபானக்கடைகளில் மது அருந்திவிட்டு தகராறு செய்வோரின் தொல்லை பொறுக்காமல் அவ்வப்பகுதி பெண்களே டாஸ்மாக் கடைகள் மீது முட்டை வீசுதல், அடித்து நொறுக்குதல், சாலைமறியல் செய்வது போன்ற சம்பவங்களில் ஈடுபடுகின்றனர்.
அதிக அளவில் சாலை விபத்து நடப்பதற்குக் காரணமாக டாஸ்மாக் கடைகள் இருப்பதால், தேசிய நெடுஞ்சாலைகளில் உள்ள மதுபானக் கடைகளை நீக்கச் சொல்லி மத்திய தரைவழிப் போக்குவரத்து அமைச்சகம் 15 ஆண்டுகளுக்கு மேலாகச் சொல்லிவந்தும் தமிழக அரசுகள் நடவடிக்கை எடுக்கவில்லை. 2013 ஆம் ஆண்டு மார்ச்சு 31 ஆம் தேதிக்குள் தேசிய நெடுஞ்சாலைகளில் உள்ள 504 டாஸ்மாக் கடைகளையும் மாநில நெடுஞ்சாலைகளில் உள்ள 1500க்கு மேற்பட்ட கடைகளையும் நீக்கக் கூறி உயர் நீதிமன்றம் கெடுவிதித்தது. எனினும் தமிழக அரசு அனைத்துக் கடைகளையும் மூடவில்லை.
தமிழ்நாட்டில் மதுவிலக்கு கொண்டுவரப்படாததைக் கண்டித்து காந்தியவாதியான சசிபெருமாள் சூலை 31, 2015 அன்று தொலைபேசிக் கோபுரத்தின் மீது ஏறி நடத்திய போராட்டத்தில் உயிரிழந்தார். . அவரது மரணத்தின் எதிரொலியாக மதுபானக் கடைகளை அடைக்கக்கோரி தமிழ்நாட்டின் பல்வேறு இடங்களிலும் ஊர்வலங்கள், பொதுக் கூட்டங்கள், கடையடைப்புப் போராட்டம், டாஸ்மாக் மதுக்கடைகள் மீதான வன்முறைத் தாக்குதல்களெனப் போராட்டங்கள் வலுப்பெற்றன. .
2017 ஏப்ரலில் திருப்பூர் அருகே முதலிபாளையம் ஊராட்சி சிட்கோ பஸ் நிறுத்தம் அருகில் இருந்த டாஸ்மாக் மதுபானக் கடை - எண் 2307ஐ முற்றுகையிட்டுப் போராட்டம் நடத்திய மக்கள், மதுபான கூடத்தை  அடித்து நொறுக்கினர்.
2016 சட்டமன்றத் தேர்தல்
திமுக, பாமக, மக்கள் நல கூட்டணி கட்சிகள் தங்களது 2016 சட்டமன்றத் தேர்தல் அறிக்கையில் தாங்கள் வெற்றி பெற்றால் தமிழ்நாட்டில் பூரண மதுவிலக்கு கொண்டுவரப்படுமென அறிவித்தன. . ஆனால் அதிமுக தனது தேர்தல் அறிக்கையில் முழுமையான மதுவிலக்கு உடனடியாக சாத்தியமானது இல்லை; மதுவிலக்கு படிப்படியாகக் கொண்டுவரப்படும் என அறிவித்தது. தேர்தலில் அதிமுக வெற்றிபெற்று ஜெயலலிதா முதலமைச்சராகப் பதவியேற்றதும் 24 மே, 2016 அன்று 500 மதுக்கடைகளை மூடுவதற்கான அரசாணையிலும், மதுக்கடைகளை காலை 10 மணிக்குப் பதில் நண்பகல் 12 மணிக்கு திறப்பதற்கான அரசாணையிலும் கையெழுத்திட்டார். இதன் காரணமாக, இக்கடைகளின் வணிக நேரம் 12 மணி நேரத்திலிருந்து 10 மணி நேரமாக குறைக்கப்பட்டது.
உசாத்துணை
பகுப்பு:மதுவிலக்கு பகுப்பு:தமிழ்நாடு பகுப்பு:தமிழ்நாட்டு வரலாறு
நடுவடி வெடிபொதி
நடுவடி வெடிபொதி என்பது, வெடியுறையின் அடித்தட்டின் நடுப்பகுதியில் எரியூட்டியை கொண்டுள்ள, ஒரு வெடிபொதி ஆகும். விளிம்படி வெடிபொதிகளைப் போல் இல்லாமல், இதன் எரியூட்டியானது கழற்றி, மாற்றக்கூடிய வகையில் இருக்கும். அளவில் மிகச்சிறிய வெடிபொதிகளைத் தவிர, மற்றவை அனைத்திலும் விளிம்படி வகை நீக்கப்பட்டு, நடுவடி வெடிபொதிகளாக மாற்றப்பட்டன. விதிவிலக்காக, சில கைத்துப்பாக்கி மற்றும் புரிதுமுக்கியின் .17 கேலிபர் மற்றும் .22 கேலிபர் வெடிபொதிகள், (பூச்சிகளை கொல்லும் நோக்கில்) சிறு-குழல்விட்டம் உடைய சிதறுதுமுக்கியின் வெடிபொதிகள், தொன்மையானவை, பெரும்பாலும் வழக்கொழிந்த வெடிபொதிகள், இன்றைய பெரும்பாலான கைத்துப்பாக்கி, புரிதுமுக்கி, மற்றும் சிதறுதுமுக்கியின் வெடிபொதிகள் எல்லாமுமே, நடுவடி வெடிபொதிகள் தான்.
சாதகங்கள்
இராணுவ நோக்கில், நடுவடி வெடிபொதிகளே அதிக நம்பகத்தன்மை வாய்ந்தவை; ஏனெனில் இதில் தடித்த உலோக பொதியுறைகள் இருப்பதால், கரடுமுரடாக கையாளும்போது கூட, சேதமடையாமல் தாக்குப் பிடிக்கும். மேலும், இது கையாள பாதுகாப்பானது; ஏனெனில் துருத்திக்கொண்டு இருக்கும் விளிம்பில் உள்ள வெடிக்கூடிய எரியூட்டிச் சேர்மம் ஆனது, நசுக்கல் அல்லது கீழே விழுதல் போன்ற நிகழ்வால் கூட தூண்டப்படலாம். நடுவடி வெடிபொதிகளின் பலமான அடித்தட்டு, அதீத அழுத்தங்களை தாக்குப்பிடிக்க வல்லது; இந்த அம்சமானது, தோட்டாவிற்கு அதிக வேகத்தையும் ஆற்றலையும் அளிக்கும். நடுவடி வெடிபொதிகளின் உறையின் உற்பத்தி முறை, சிக்கலாக மற்றும் விலையுர்ந்ததாக இருந்த போதிலும்; இதில் வெடிபொருளை (எரியூட்டியை) இடுவது ஒப்பீட்டளவில் எளிதாகும், ஏனெனில் விளிம்பின் எந்த பகுதியில் வெடியூசி அடிக்கும் என்ற ஐயப்பாடு, விளிம்படி வெடிபொதிகளில் இருப்பதால், எரியூட்டியை விளிம்பு முழுதும் சீராக பரப்புவதற்கு, சுழலவிடும் செயல்முறை தேவைப்படும். நடுவடி வெடிபொதிக்கு தேவைப்படும் எரியூட்டும் வெடிபொருளின் அளவைவிட, பெரிய கேலிபர் விளிம்படி வெடிபொதிக்கு அதிகமான அளவு தேவைப்படும். இந்த அதிக அளவானது, எரியூட்டும்போது தேவையற்ற அதி-அழுத்தங்களை உண்டாக்கலாம். எரியூட்டும் வெடிபொருளின் அளவை குறைத்தால், விளிம்படிப் பற்றவைப்பின் நம்பகத்தன்மையும் குறைந்துவிடும், மேலும் இயக்கக் கோளாறுக்கான வாய்ப்புகளும் அதிகரித்துவிடும்.
விலையுர்ந்த பித்தளை உறைகளில், மீண்டும் எரியூட்டி, வெடிமருந்து மற்றும் எறியத்தை இட்டு, மறுஉபயோகம் செய்யலாம். இதை கையேற்றுதல் என்பர்.
வரலாறு
தட்டும்-மூடி இல்லாத, நடிவடி வெடிபொதியின் அடிப்படை வடிவத்தை, 1808-க்கும் 1812-க்கும் இடையில், ஜீன் சாமுவேல் பாலி கண்டுபித்தார். முதல் ஒருங்கிணைந்த வெடிபொதியும், இதுவே ஆகும். 1829-ல், அசல் நடுவடி வெடிபொதியனது, க்ளெமான் பொத்தே என்ற பிரெஞ்சுக்காரரால் கண்டுபிடிக்கப்பட்டது. இருந்தாலும், 1855 வரை பொத்தே, அவரின் வடிவத்தை செம்மைப் படுத்தவில்லை. பெஞ்சமான் ஹுய்யீ, கஸ்தீன் ரெனேத், சார்லஸ் லான்காஸ்டர், ஜார்ஜ் மோர்ஸ், பிரான்சுவா ஷ்ணீதெர், ஹிரம் பெர்டான், எட்வர்ட் மௌனியர் பாக்ஸர் ஆகியோரால், நடுவடி வெடிபொதி செம்மைப் படுத்தப்பட்டது.
நடுவடி எரியூட்டிகள்
வெடிபொதியின் அடிதட்டின் நடுவிலிருக்கும் மாடக்குழிக்குள், முதல்ரக வெடிபொருளை கொண்டிருக்கும் உலோகச் சிமிழ் (எரியூட்டி) மூலம், நடுவடி வெடிபொதியை இனம் காணலாம். சுடுகலனின் வெடியூசி, சிமிழுக்கும் சிறு-பட்டடைக்கும் இடையிலிருக்கும் வெடிபொருளை அடித்து நொறுக்குவதால் ஏற்படும் தீப்பொறித் துகள்கள், உறைக்குள் இருக்கும் வெடிப்பொடியை பற்றவைக்கும். பெர்டான் மற்றும் பாக்ஸர், ஆகிய இரண்டு எரியூட்டிகளுமே "நடுவடி" ரகம் தான்; ஆனால் இவற்றை மாற்றி மாற்றி, ஒரே வெடியுறையில் இட முடியாது. இருப்பினும், ஒட்டுமொத்த அளவில் ஒரேமாதிரி இருக்கும் பாக்ஸர்- அல்லது பெர்டான்-எரியூட்டியிட்ட வெடிபொதிகளை, ஒரே ஆயுதத்தைக் கொண்டு சுட முடியும்.
சுடப்பட்ட வெடியுறைக்குள் பார்த்து, இரு துளைகள் உடையதை பெர்டான் உறை என்றும், ஒற்றைத் துளை உடையதை பாக்ஸர் உறை என்றும் இனம் காண முடியும். ஆனால், சுடப்படாத வெடிபொதியை பார்த்து, இவ்விரண்டு எரியூட்டி வகைகளையும் இனம் கண்டுகொள்வது முடியாத ஒன்றாகும். பெர்டான் எரியூட்டியின் உற்பத்தி செலவும் குறைவே ஆகும்.
பெர்டான் எரியூட்டி
அமெரிக்காவின் நியூயார்க்கை சேர்ந்த ஹிரம் பெர்டானால், பெர்டான் எரியூட்டி கண்டுபிடிக்கப்பட்டு, 1866-ஆம் ஆண்டு மார்ச் 20-ஆம் தேதி காப்புரிமம் பெறப்பட்டது. ஒரு சிறிய செப்பு உருள்கலன், வெடிபொதியின் உறையாக விளங்கியது; மேலும், வெடிபொதியில் (தோட்டாவின் எதிர்ப்பக்கம்) இருக்கும் மூடிய முனையின் வெளிப்பக்கத்தில் உள்ள மாடக்குழிக்குள், எரியூட்டிச் சிமிழ் அழுத்தமாக பொருந்தியிருக்கும். வெடிபொதியின் இந்த முனையில், எரியூட்டிச் சிமிழுக்கு பின்னால் (/அடியில்), ஒரு சிறு (முளை போன்ற துருத்தமாக) பட்டடையும் (anvil),பட்டடையின் பக்கத்திலேயே) இரண்டு சிறு வழி-துளைகளும் இருக்கும். எரியூட்டியை அந்தத் பட்டடையின்மேல் வைத்து, வெடியூசியால் நொறுக்கப் படுவதன்மூலம் உண்டாகும் தீப்பொறித் துகள்கள், வழி-துளை வாயிலாக உறைக்குள் இருக்கும் பிரதான உந்துபொருளை அடைந்து, அதை தீமூட்டும். பெர்டான் உறைகள் மீள்பயன்பாட்டிற்கு ஏற்றதாகும். உபயோகித்த எரியூட்டியை, வழக்கமாக இடுக்கி அல்லது நெம்புகோலை கொண்டு அகற்றப்படும். ஒரு புதிய எரியூட்டியை, பட்டடையின் மீது கவனமாக அமர்த்தப்பட்ட பின்பு, பிரதான வெடிபொருளும் தோட்டாவும் உறையில் சேர்க்கப்படும்.
பாக்ஸர் எரியூட்டி
அதே காலகட்டத்தில், இங்கிலாத்தின் வூல்விச்சில் இருக்கும் அரச ஆயுதக்கிடங்கின் கர்னல். எட்வர்ட் மௌனியர் பாக்ஸர், வெடிபொதிக்கான எரியூட்டிச் சிமிழை வடிவமைத்து, 1866-ஆம் ஆண்டு, அக்டோபர் 13-ஆம் தேதி, இங்கிலாத்தில் காப்புரிமம் பெறப்பட்டு, 1869-ஆம் ஆண்டு ஜூன் 29-ஆம் தேதி, அமெரிக்கக் காப்புரிமம் பெறப்பட்டது.
பாக்ஸர் எரியூட்டி, பெர்டான் எரியூட்டியை ஒத்து இருக்கும், ஆனால் ஒரே ஒரு வித்தியாசம்: பட்டடையின் அமைவிடம். பாக்ஸர் எரியூட்டியில், பட்டடை ஒரு தனிக்கூறாக எரியூட்டிச் சிமிழில் தலைகீழாக அமர்த்தப்பட்டிருக்கும். வெடியுறையின் மூடிய முனையில் இருக்கும் எரியூட்டி-மாடக்குழியின் மையத்தில் ஒரேஒரு வழி-துளை இருக்கும். இந்த அமைப்பால் வெடிபொதியின் செயல்திறனில் எந்த மாற்றமும் ஏற்படவில்லை, ஆனால் இது மீள்-குண்டேற்றத்தை எளிதாக்கியது. வெடியுறையின் திறந்த முனையில் இருந்து, ஒரு கம்பியைக் கொண்டு வழி-துளை ஊடாகக் குத்தியழுத்தினால், எரியூட்டிக் குழியிலிருந்து இரு-கூறுடைய எரியூட்டி வெளியே தள்ளப்படும். பட்டடையுடன், ஒரு புதிய எரியூட்டியை உறையில் இயந்திரத்தாலோ அல்லது கையாலோ அழுத்தப்படும்.
இரண்டு தனிக்கூறுகளால் ஆன எரியூட்டி என்பதால், பாக்ஸர்-எரியூட்டியிட்ட வெடிபொதியின் உற்பத்திமுறை கொஞ்சம் சிக்கலானது. ஆனால் தானியக்க உற்பத்தி இயந்திரங்கள் வந்தபின் இதற்கு தீர்வும் வந்துவிட்டது.
பாக்ஸர் எரியூட்டி அளவுகள்
வெடிபொதியின் எரியூட்டி-குழியை பொருத்து எரியூட்டியின் அளவு இருக்கும். சிறிய அல்லது பெரிய விட்டங்களில் செந்தர வகைகள் உள்ளன. ஓரு வெடிபொதி-வடிவத்திற்கு தேவையான பற்றவைப்பு-ஆற்றலின் தேவையின்அடிப்படையில், எரியூட்டியின் வெடிதிறன் இருக்கும்; வேகமாக-எரியும் (வெடி)பொடி அல்லது சிறியளவு வெடிபொருளுக்கு செந்தர எரியூட்டி பயன்படுத்தப்படும், அதுவே மெதுவாக-எரியும் பொடி அல்லது அதிகளவு வெடிபொருளுக்கு மேக்னம் எரியூட்டி பயன்படுத்தப்படும். பெரிய, மேக்னம் மற்றும் புரிதுமுக்கியின் எரியூட்டிகள் அதி-உஷ்ண, வலுவான மற்றும் நீடித்து எரியும் ஜுவாலை ஆகியவற்றைக் கொண்டு; (வெடி)பொடிக்கு அளிக்கப்படும் பற்றவைப்பு-ஆற்றலை அதிகரிக்கிறது. கைத்துப்பாக்கிக்கான வெடிபொதிகள், புரிதுமுக்கிக்கான வெடிபொதியைவிட எப்போதும் சிறியதாய் இருக்கும், இதனால் புரிதுமுக்கிகளுக்கு தேவைப்படும் எரியூட்டி ஜுவாலையைவிட இதற்கு குறைவாக தான் தேவைப்படும். எரியூட்டிச் சிமிழின் தடிமன் தான், கைத்துப்பாக்கி மற்றும் புரிதுமுக்கியின் எரியூட்டிகளுக்கு இடையில் இருக்கும் வேறுபாடு. கைத்துப்பாக்கியின் வெடிபொதிகள் புரிதுமுக்கியை விட குறைந்த அழுத்தத்தில் இயங்குபவை, அதனால் அவற்றின் எரியூட்டிச் சிமிழ்கள் மெல்லியதாக, மென்மையாக மற்றும் பற்றவைக்க எளிதாக இருக்கும். அதேபோல் புரிதுமுக்கியின் எரியூட்டிகள் தடிமனாக, வலியதாக, மற்றும் பற்றவைக்க வெடியூசியிடம் இருந்து அதிக தாக்கம் தேவைப்படும். கைத்துப்பாக்கி மற்றும் புரிதுமுக்கி ஆகிய சொற்களை தாண்டி, எரியூட்டியின் பயன்பாடு வெடிபொதியை சார்ந்துதான் இருக்குமே தவிர, சுடுகலனை சார்ந்து இருக்காது.
சிதறுதுமுக்கி எரியூட்டிகள்
(சிறப்பூட்டிய விளிம்படி .22 எலி-குண்டு வகையை தவிர்த்து) எல்லா நவீன குண்டுபொதிகளும் நடுவடி வகை தான். அவை பாக்ஸர் அமைப்பை சார்ந்த பெரிய, குறிப்பிட்ட எரியூட்டியை சிதறுதுமுக்கியில் பயன்படுத்துகிறது.
எரியூட்டியின் வேதியியல்
எரியூட்டி உற்பத்தியும், பொறுத்துதலும் தான் சிறியரக போர்த்தளவாடங்களிலேயே அதி-ஆபத்தானது. அதிவுணர்வு பிரபல பிரித்தானிய ஈலே போர்த்தளவாட நிறுவனத்தின் நிறுவுனர் உட்பட, எரியூட்டிச் சேர்மங்களுக்கு பலர் பலியாகியுள்ளனர்.
19-ஆம் நூற்றாண்டின் தட்டும்-மூடிகளில் பயன்படுத்தப்பட்ட அதே பாதரச பல்மினேட்டை தான்
ஆரம்பகட்ட எரியூட்டிகள் பயன்படுத்தின. உஷ்ணமிக்க பாதரசத்தால் வெடிமருந்தை சிறப்பாக தீமூட்ட முடியும். புகையற்ற வெடிப்பொடியை உபயோக்கிகையில், பாதரச எரியூட்டிகளின் பாதகங்கள் தோன்றின. பாதரச பல்மினேட்டை சேமித்து வைக்கையில், அது மெதுவான சிதைவுக்கு உள்ளாவதால், எஞ்சியிருப்பதில் இருந்து வெளிப்படும் ஆற்றல், பற்றவைப்புக்கு போதுமானதாக இல்லை. குறைந்த பற்றவைப்பு-ஆற்றல், வெடிமருந்தை பயன்படுத்தும்போது பிரச்சனை ஏற்படவில்லை, ஏனென்றால் வெடிமருந்தை பற்றவைக்க குறைந்த ஆற்றலே போதுமானது. புகையற்ற வெடிப்பொடியை பற்றவைக்க அதிக வெப்ப-ஆற்றல் தேவை. வெடித்தவறும், தாமதச் சூடும் ஏற்படும் விகிதம் அதிகரித்தது. வெடியூசியின் மோதலால் எரியூடிச் சேர்மம் தூண்டப்படாவிடில், அல்லது முதன்மை வெடிப்பொடியை தீமூட்டும்முன் எரியூட்டி அணைந்துவிட்டால், வெடித்தவறு ஏற்படும். தாமதச்சூடு என்பது, வெடியூசியின் மோதலுக்கும், சுடுகலன் வெடிப்பதற்கும் இடையேயான உணரக்கூடிய காலதாமதம் ஆகும்.
புகையற்ற வெடிப்பொடியை பற்றவைக்க, கனலொளிர்வுத் துகள்கள் சிறந்தது என்று கண்டுபிடிக்கப்பட்டது. பீரங்கி ரகங்களில் பொட்டாசியம் கார்பனேட்டும், பொட்டாசியம் குளோரேட்டை பாதரச பல்மினேட்டு எரியூட்டிக் கலவையோடு சேர்த்தால், கனலொளிர்வுப் பொட்டாசியம் குளோரைடும் சிறு-ஆயுத வெடிபொதிகளில் அதே திறனை கொண்டிருக்கும்.
மேற்கோள்கள்
பகுப்பு:போர்த்தளவாடங்கள்
சென்னை மாவட்டம்
சென்னை மாவட்டம் (Chennai district) இந்திய மாநிலமான தமிழ்நாட்டின் 38 மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் சென்னை ஆகும். பெருநகர சென்னை மாநகராட்சி மற்றும் சென்னை புறநகர் பகுதிகள் இம்மாவட்டத்தில்தான் உள்ளன. தமிழ்நாடு மாநிலத்தில் உள்ள அனைத்து மாவட்டங்களிலும் சிறிய மாவட்டம் என்றாலும், மக்கள்தொகை மிக்க மாவட்டம் ஆகும்.
178 ச.கி.மீ. பரப்பளவு கொண்டிருந்தது சென்னை மாவட்டம். 2018-இல் சென்னை மாவட்டத்தினை ஒட்டியிருந்த காஞ்சிபுரம் மாவட்டம் மற்றும் திருவள்ளூர் மாவட்டங்களின் ஆலந்தூர் வட்டம், சோழிங்கநல்லூர் வட்டம், மதுரவாயல் வட்டம், மாதவரம் வட்டம், அம்பத்தூர் வட்டம் மற்றும் திருவொற்றியூர் வட்டங்கள் சென்னை மாவட்டத்துடன் இணைக்கப்பட்டுள்ளதால், தற்போது சென்னை மாவட்டத்தின் மொத்த பரப்பளவு 426 ச.கி.மீ‌. ஆகக் கூடியுள்ளது.
மாவட்டத்தின் புள்ளியியல் விவரங்கள்
தமிழக மாவட்டங்களிலேயே மிகவும் வளர்ச்சியடைந்த மாவட்டம் சென்னை ஆகும்.
பொருளாதார வளர்ச்சி
தமிழ்நாட்டின் மாவட்டங்களில், கோவை மாவட்டத்திற்கு அடுத்தப்படியாக சென்னை மாவட்டம் மொத்த உள்நாட்டு உற்பத்தியில் 8.69% பெற்றுள்ளது. இதில் முறையே, விவசாயம் 0.74% தொழில்துறை 5.65% மற்றவை 12.04% ஆகப் பங்குகொள்கின்றன. 2006-2007 ஆண்டு கணக்கெடுப்பின்படி, சென்னை மாவட்டத்தின் தனி நபர் வருமானத்தைப் பொறுத்தவரையில் 37,941 (ரூபாயில்) பெற்று 7ஆம் இடத்தில் உள்ளது. மேலும் மனித அபிவிருத்தி சுட்டெண் கணிப்பின் படி, சென்னை 0.842 பெற்று, முதல் இடத்தில் உள்ளது. .
மக்கள்தொகை பரம்பல்
தமிழக மாவட்டங்களிலேயே, பரப்பளவில் சிறியதும், மக்கள்தொகை மிக்கவும் உள்ள மாவட்டம் இதுவே ஆகும். 178 ச.கி.மீ. பரப்பளவு கொண்ட சென்னை மாவட்டத்தின், 2011ம் ஆண்டின் மக்கள்தொகை கணக்கெடுப்பின் படி, மொத்த மக்கள்தொகை 4,646,732 ஆகும். அதில் ஆண்கள்  2,335,844 ஆகவும், பெண்கள் 2,310,888 ஆகவும் உள்ளனர். கடந்த பத்தாண்டுகளில் மக்கள்தொகை வளர்ச்சி 6.98% ஆக உயர்ந்துள்ளது. பாலின விகிதம் 1000 ஆண்களுக்கு, 989 பெண்கள் வீதம் உள்ளனர். மக்கள்தொகை அடர்த்தி ஒரு சதுர கிலோ மீட்டரில் 26,553 நபர்கள் வீதம் உள்ளனர். மாவட்ட சராசரி எழுத்தறிவு 90.18% ஆகவுள்ளது. ஆறு வயதிற்குட்பட்ட குழந்தைகள் 4,59,324   ஆகவுள்ளனர். நகர்ப்புறங்களில் 100% மக்கள் வாழ்கின்றனர்.
இம்மாவட்ட மக்கள்தொகையில் இந்துக்கள் 37,51,322	(80.73%) ஆகவும், இசுலாமியர்கள் 4,39,270 (9.45%) ஆகவும், கிறித்தவர்கள் 3,58,66 (7.72%) ஆகவும், சமணர்கள் 51,708 (1.11%) ஆகவும், மற்றவர்கள் 0.99% ஆகவும் உள்ளனர். இம்மாவட்டத்தில் தமிழ், தெலுங்கு, மலையாளம், ஆங்கிலம் மற்றும் கன்னட மொழிகள் பேசப்படுகின்றன.
வரலாறு
சென்னை நகரமானது, 1659 இல் உருவாக்கப்பட்டது. பிராசிஸ்டே என்ற ஆங்கிலேயர் 1640 இல் புனித ஜார்ஜ் கோட்டையைக் கட்டினார். 1688 இல் சென்னை மாநகராட்சி உருவாக்கப்பட்டது. 1746, 1758, மற்றும் 1772 இல் சென்னையானது, பிரஞ்சுக்காரர்களால் கைப்பற்றப்பட்டது. அதன்பிறகு ஆங்கிலேயரின் கட்டுப்பாட்டில் மீண்டும் வந்தது. சென்னை-1ல் ராஜாஜி சாலையில் உள்ள பழைய ஆட்சியர் அலுவலகக் கட்டிடம், 1793ஆம் ஆண்டு கட்டப்பட்டது. அந்தக் கட்டிடம் அப்போதைய மதராஸ் ஆளுநர் லார்டு பென்டிங் பெயரால் அழைக்கப்பெற்றது. 19ஆம் நூற்றாண்டின் இறுதி வரை இந்த கட்டிடம் பயன்பாட்டில் இருந்து வந்தது. பின்னர் புதிதாக ஆட்சியர் அலுவலகம் கட்டப்பட்டு, மீனவர் சமூகத்திலிருந்து முதன் முதலாக வழக்குரைஞராக இருந்து பல சேவைகள் செய்த, சிங்காரவேலர் பெயரிடப்பட்டது. இன்று வரை மாவட்ட ஆட்சியர் அலுவலகம், "சிங்காரவேலர் மாளிகை" என்றழைக்கப்படுகிறது.
சென்னை மாவட்ட ஆட்சியர் அலுவலக முகவரி
மாவட்ட ஆட்சியர் அலுவலகம் சிங்காரவேலர் மாளிகை, 62, ராஜாஜி சாலை, சென்னை - 600 001.
உள்ளாட்சி அமைப்பு
சென்னை மாவட்டத்தில் பெருநகர சென்னை மாநகராட்சி, 25 மண்டலங்களும், 200 வார்டுகளும் கொண்டுள்ளது.
கல்வி நிலையங்கள்
தமிழகத்தின் தலைநகரம் சென்னை, 170 சதுர கி.மீ. பரப்புள்ள பெருநகர சென்னை மாநகராட்சிப் பகுதி, தமிழகத்தின் அரசியல் தலைநகராக மட்டுமல்லாது, தென்னிந்தியாவின் கல்வித் தலைநகரமாகவும் விளங்கி வருகின்றது. சென்னையில், பல புகழ்பெற்ற பல்கலைக்கழகங்கள், கல்லூரிகள், பள்ளிகள், தொழிற்கல்வி நிறுவனங்கள் போன்றவை உள்ளன.
அரசியல்
சென்னை மாவட்டம், வட சென்னை, தென் சென்னை மற்றும் மத்திய சென்னை என மூன்று மக்களவைத் தொகுதிகளும், 16 சட்டமன்றத் தொகுதிகளும் கொண்டது.
வெளி இணைப்புகள்
பகுப்பு:தமிழ்நாடு மாவட்டங்கள்
திரிலோகநாத் பண்டிட்
திரிலோக்நாத் பண்டிட் (Triloknath Pandit), இந்தியப் பழங்குடி மானிடவியல் அறிஞர் ஆவார். இவரது தலைமையிலான குழு, 1967 மற்றும் 4 சனவரி 1991 அன்று அந்தமான் நிக்கோபார் தீவுகளில் உள்ள வடக்கு சென்டினல் தீவில் வாழும் சென்டினல் பழங்குடி மக்களுக்கு தேய்காய்களை வழங்கி நேரடியாக சந்தித்து களப்பணி செய்த முதல் மானிடவியல் குழு ஆகும்.
இவர் இந்திய மானிடவியல் ஆய்வகத்தின், அந்தமான் நிக்கோபர் மையத்தின் மானிடவியல் தலைவராக பணியாற்றியவர்.
சென்னம்பட்டி ஊராட்சி (தஞ்சாவூர்)
சென்னம்பட்டி ஊராட்சி (Sennampatti Gram Panchayat), தமிழ்நாட்டின் தஞ்சாவூர் மாவட்டத்தில் உள்ள தஞ்சாவூர் வட்டாரத்தில் அமைந்துள்ளது. இந்த ஊராட்சி, ஒரத்தநாடு சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.
மக்கள் தொகை
2011 ஆம் ஆண்டு எடுக்கப்பட்ட மக்கட்தொகை கணக்கெடுப்பின் படி, இந்த ஊராட்சியில் மொத்தம் 1393 பேர் வசிக்கின்றனர். இந்த ஊராட்சியில் மொத்தம் 295 வீடுகள் உள்ளன. இக்கிராம மக்களின் சராசரி எழுத்தறிவு விகிதம் 71.1% மற்றும் பெண்களின் எழுத்தறிவு விகிதம் 32.3% ஆகும்.
தப்பளாம்புலியூர் ஊராட்சி
தப்பளாம்புலியூர் ஊராட்சி (Thappalampuliyur Gram Panchayat), தமிழ்நாட்டின் திருவாரூர் மாவட்டத்தில் உள்ள திருவாரூர் வட்டாரத்தில் அமைந்துள்ளது. இந்த ஊராட்சி, திருவாரூர் சட்டமன்றத் தொகுதிக்கும் நாகப்பட்டினம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4000 ஆகும். இவர்களில் பெண்கள் 1997 பேரும் ஆண்கள் 2003 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
மேற்கோள்கள்
பகுப்பு:திருவாரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஆன்மார்த்தக் கிரியை
ஆன்மார்த்தக் கிரியை என்பது சிவாகமங்களில் சொல்லப்பட்ட விதிமுறைகளுக்கேற்ப நடைபெறும் சைவ வழிபாடுகளின் பிரதான இரு பிரிவுகளில் ஒன்று. தன் நன்மை கருதிச் செய்யப்படும் சந்தியாவந்தனம், சிவபூசை போன்ற வழிபாடுகளைக் குறிக்கும்.
ஆன்மார்த்தக் கிரியையின் அங்கங்கள்
ஆன்மார்த்தக் கிரியைகளின் அங்கங்களான பூர்வக் கிரியை வகைக்குள் இருது சங்கமனம், கர்ணவேதனம், நாம கரணம், அன்னப் பிராசனம், வித்தியாரம்பம், பூணூல் தரிக்கும் சடங்கு (உபநயனம்), திருமணம், தீட்சை, சந்தியாவந்தனம், ஆசாரியாபிஷேகம், சிவபூசை என்பவை காணப்படுகின்றன.
பகுப்பு:ஆன்மார்த்தக் கிரியைகள்
ஏ. உப்பரகாளி
'''ஏ. உப்பரகாளி''' ஒரு ஊர் ஆகும். இது இந்தியாவின் கர்நாடகாவில் அமைந்துள்ளது. கோலார் மாவட்டத்தின் மலுர் தாலுகாவில் இது அமைந்துள்ளது.
மேற்கோள்கள்
பகுப்பு:கோலார் மாவட்டத்திலுள்ள ஊர்கள்
ஹவோர்த், நியூ ஜேர்சி
ஹவோர்த் (Haworth) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் பேர்ஜென் மாவட்டத்தில் அமைந்துள்ள ஒரு தன்னாட்சியுள்ள நகரமாகும்.
பரப்பளவு
2010இன் மதிப்பீட்டின் அடிப்படையில் இந்நகரம் 6.102 சதுர கிலோ மீற்றர் பரப்பளவைக் கொண்டுள்ளது. இதில் 5.037 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 1.065 சதுர கிலோ மீற்றர் பிரதேசம் நீரினால் சூழப்பட்டுள்ளது.
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 3,382 ஆகும். ஹவோர்த் நகரத்தின் மக்கள் தொகை அடர்த்தி ஒரு கிலோ மீற்றருக்கு 671.5 குடிமக்கள் ஆகும்.
மேற்கோள்கள்
பகுப்பு:பேர்கென் மாவட்ட நகரங்கள்
பிரண்ட்ஷிப்
மேற்கோள்கள்
பகுப்பு:இந்தியத் தமிழ்த் திரைப்படங்கள் பகுப்பு:2021 தமிழ்த் திரைப்படங்கள் பகுப்பு:அர்ஜூன் நடித்த தமிழ்த் திரைப்படங்கள்
பி. ஆனந்த குமார்
'''பி. ஆனந்த குமார் (P. Ananda Kumar) இவர்''' ஒரு இந்திய தாவர மூலக்கூறு உயிரியலாளர் மற்றும் உயிரி தொழில்நுட்பவியலாளர் ஆவார்.
கல்வி
தென்னிந்திய மாநிலமான ஆந்திராவின் குண்டூர் மாவட்டத்தின் தெனாலிக்கு அருகிலுள்ள குச்சிப்புடி என்ற சிறிய கிராமத்தில் பிறந்த முனைவர் குமார் உள்ளூர் எஸ்.கே.வி உயர்நிலைப் பள்ளி, வி.எஸ்.ஆர் மற்றும் என்.வி.ஆர் கல்லூரி, தெனாலி மற்றும் கர்னூலின் சிவர் ஜூபிலி அரசுக் கல்லூரி ஆகியவற்றில் படித்தார். திருப்பதி சிறீ வெங்கடேசுவர பல்கலைக்கழகத்தில் தாவரவியலில் முதுகலைப் பட்டம் பெற்றார். இவர் 1978இல் வேளாண் ஆராய்ச்சி சேவையில் சேர்ந்தார். ராஜமன்றியின் மத்திய புகையிலை ஆராய்ச்சி நிறுவனத்தில் தனது ஆராய்ச்சி வாழ்க்கையைத் தொடங்கினார்.
தொழில்
குமார் 1979ஆம் ஆண்டில் புதுதில்லியில் உள்ள இந்திய வேளாண் ஆராய்ச்சி நிறுவனத்திற்குச் சென்று தாவர நைட்ரஜன் வளர்சிதை மாற்றத்தில் பணியாற்றத் தொடங்கினார். இவரது ஆராய்ச்சி பங்களிப்புகள் ஒளிமின்னழுத்த நைட்ரஜன் சுழற்சி ஒரு திறந்த செயல்முறை என்பதைக் கண்டறிய வழிவகுக்கிறது. நைட்ரேட் ரிடக்டேஸ் என்சைம் அதன் குறைக்கும் சக்தியை ஒளிமின்னழுத்தத்திலிருந்து பெறுகிறது என்பதை இவர் கண்டுபிடித்தார். இது பல தாவர உடலியல் வல்லுநர்களால் வீணான செயல்முறையாகக் கருதப்பட்டது. பயிர் இனங்களில் ஒளிமின்னழுத்த அம்மோனியா ஒருங்கிணைப்பு குறித்த தனது ஆராய்ச்சிக்காக குமார் தாவர உடலியல் துறையில் முனைவர் பட்டம் பெற்றார். குமார் 1991 மற்றும் 1992ஆம் ஆண்டுகளில் ஜெர்மனியின் ஹானோவர் பல்கலைக்கழகத்தில் அலெக்சாண்டர் வான் ஹம்போல்ட் சக ஊழியராகப் பணியாற்றினார். நைட்ரேட் குறைப்பை ஒளிச்சேர்க்கை எலக்ட்ரான் போக்குவரத்துடன் இணைப்பதற்காக நீலப்பச்சைப்பாசியியல் நைட்ரேட் குறைப்புக்கான பசுங்கனிகம் இலக்கு அடையப்பட்டது.
உயிரி தொழில்நுட்பவியல்
மூலக்கூறு உயிரியலில் அனுபவத்தைப் பெற்ற குமார், இந்திய வேளாண் ஆராய்ச்சி நிறுவனத்தின் உயிரி தொழில்நுட்ப மையத்தில் பூச்சி எதிர்ப்பிற்கான டிரான்ஸ்ஜெனிக் பயிர்களில் பணியாற்றத் தொடங்கினார். இவர் மரபணு கத்திரிக்காயை உருவாக்கி 1995இல் கள சோதனை செய்தார். புரத சுத்திகரிப்பு மற்றும் பருத்தி, ராகி மற்றும் கத்திரிக்காயின் செயல்பாட்டு மரபியல் ஆகிய துறைகளிலும் பணியாற்றினார்.
குறிப்புகள்
பகுப்பு:குண்டூர் மாவட்ட நபர்கள் பகுப்பு:வாழும் நபர்கள்
கார்சேரி ஊராட்சி
கார்சேரி ஊராட்சி (Karseri Gram Panchayat), தமிழ்நாட்டின், மதுரைமாவட்டம், மதுரை கிழக்கு வட்டம், மதுரை கிழக்கு ஊராட்சி ஒன்றியத்தில் அமைந்துள்ளது. இந்த ஊராட்சி, மதுரை கிழக்கு சட்டமன்றத் தொகுதிக்கும் மதுரை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3104 ஆகும். இவர்களில் பெண்கள் 1511 பேரும் ஆண்கள் 1593 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:மதுரை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
புதையல் உவமை
புதையல் அல்லது மறந்துள்ள புதையல் இயேசு தனது போதனைகளின் போது விண்ணரசை விளக்குவதற்காக கூறிய உவமானக் கதையாகும். இது மத்தேயு 13:44 இல் எழுதப்பட்டுள்ளது. இது முத்து உவமைக்கு முன்னதாக கூறப்பட்டது. இது ஒருவசனம் மட்டுமேயுள்ள சிறிய உவமையாகும்.
உவமை
ஒருவர் நிலத்தில் மறைந்திருந்த புதையல் ஒன்றைக் கண்டுபிடிக்கிறார். அவர் அதை மூடி மறைத்து விட்டு மகிழ்ச்சியுடன் போய்த் தமக்குள்ள யாவற்றையும் விற்று அந்த நிலத்தை வாங்கிக்கொள்கிறார்.
பொருள்
இயேசு விண்ணரசை மறைந்திருக்கும் புதையலுக்கு ஒப்பிடுகிறார். அதை கண்ட மனிதன் போய் தனக்குள்ளதெல்லாவற்றையும் விற்று அந்நிலத்தை விலைக்கு வாங்கி புதியலை அடைகிறான். அதனால் அவன் முன்னரை விட செல்வந்தனாகிறான். அழியக்கூடிய இவ்வுலக செல்வங்களைக் கொண்டு அழியாத விண்ணக செல்வங்களை தேட வேண்டும் என்பது இதன் பொருளாகும்.
ஏனைய நூல்கள்
விவிலியத்தின் ஏனைய நற்செய்தி நூல்களில் இவ்வுவமை காணப்படுவதில்லை. ஆனாலும் விவிலிய நூலாக ஏற்கப்படாத தோமையாரின் நற்செய்தி நூலில் இதனை ஒத்த உவமை ஒன்று காணப்படுகிறது. இது 109 வது வசனத்தில் கூறப்பட்டுள்ளது. பின்வரும் தோமையாரின் நற்செய்தியின் வசனம் பற்றசன்-மேயர் (Patterson-Meyer) ஆங்கில மொழிபெயர்ப்பின் தமிழாக்கமாகும்.
109. இயேசு கூறியதாவது."(தந்தையின்) அரசு பினவரும் நிகழ்ச்சிக்கு ஒப்பாகும்; தனது நிலத்தில் ஒரு புதையல் மறைந்திருந்தும் அதை அம்மனிதன் அறியாமல் இருந்தான். அவன் மரித்தபோது அந்நிலத்தை மகனுக்கு விட்டுச்சென்றான். மகனும் புதையல் பற்றி அறியாது நிலத்தை வேறு ஒருவருக்கு விற்றுவிடுகிறான். நிலத்தை வாங்கியவனோ நிலத்தை உழும்போது புதையலை கண்டுபிடித்தான். பின்பு அவன் எல்லோருக்கும் பணத்தை வட்டிக்கு கொடுக்கும் பெருஞ்செல்வந்தனானான்.
வெளியிணப்புகள்
பகுப்பு:இயேசுவின் உவமைகள்
ருடால்ப் சிக்னர்
ருடால்ப் சிக்னர் (Rudolf Signer, 1903 மார்ச் 17- 1990 திசம்பர் 1 ) என்பவர் டி.என்.ஏ-ன் இரட்டைத் திருகு இழைகளைக் கண்டுபிடித்தவராவார். இவர் 1932 முதல் 1972 - வரை. பேன் பல்கலைக்கழகத்தில் கரிம வேதியியல் பேராசிரியராக இருந்துள்ளார்.
பகுப்பு:1903 பிறப்புகள் பகுப்பு:1990 இறப்புகள் பகுப்பு:சுவிட்சர்லாந்து அறிவியலாளர்கள்
வெற்றியூர் ஊராட்சி (சிவகங்கை)
வெற்றியூர் ஊராட்சி, தமிழ்நாட்டின் சிவகங்கை மாவட்டத்தில் உள்ள கல்லல் வட்டாரத்தில் அமைந்துள்ளது. இந்த ஊராட்சி, சிவகங்கை சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1534 ஆகும். இவர்களில் பெண்கள் 777 பேரும் ஆண்கள் 757 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
துருகியோவின் வரலாற்று மையம்
துருகியோவின் வரலாற்று மையம் பெருவின் லா லிபர்டாடு மண்டலத்தில் அமைந்துள்ள துருகியோ நகரத்தின் முதன்மையான நகரியப் பகுதியும் வளர்ச்சி மையமும் ஆகும். எசுபானா நிழற்சாலை சூழ்ந்து நீள்வட்ட வடிவத்தில் உள்ள இந்நகரப் பகுதி துருகியோ சுவரை ஒட்டி கட்டமைக்கப்பட்டது. இது துருகியோ நகராட்சியின் தலைமையிடமாக விளங்குகின்றது. இந்த வரலாற்று மையத்தின் நடுவில் துருகியோவின் பிளாசா டெ அர்மாசு அமைந்துள்ளது; இந்த இடத்தில்தான் 1534இல் எசுப்பானியர்கள் முதலில் குடியேற்றத்தை நிறுவினர்; தவிரவும் திசம்பர் 29, 1820இல் துருகியோவின் விடுதலை சாற்றுரையும் இங்குதான்  அறிவிக்கப்பட்டது.
துருகியோவின் வரலாற்று மையத்தில் பல்வேறு நினைவுச் சின்னங்கள் எழுப்பப்பட்டுள்ளன; இதனை  ஏப்ரல் 23, 1971இல்  நினைவுச்சின்ன நகரம் என்றும்   1972, திசம்பர் 26இல்  நினைவுச்சின்னப் பகுதி என்றும்  நகராட்சி தீர்மானம் இயற்றப்பட்டது. இது வரலாற்று மையமாகத் திகழும் அதேவேளையில் செயற்பாட்டிலுள்ள நகரமாகவும் விளங்குகின்றது. துருகியோ பெருநகரப் பகுதியின் அங்கமாக வளர்ந்து வருகின்றது. இந்த வரலாற்றுப் பகுதியின் பராமரிப்பையும் பாதுகாப்பையும் துருகியோ மாகாண நகராட்சி மேற்பார்வையிடுகின்றது.
துருகியோவின் வரலாற்று மையம் கிட்டத்தட்ட 133.5எக்டேர் பரப்பில் அமைந்துள்ளது. 72 வளாகங்களாக தொகுக்கப்பட்டுள்ள மொத்தம் 1,783 இடங்களும் முன்பு "துருகியோ சுற்றடைப்பு" எனப்பட்டுது; இது நகரச் சுவரால் சூழப்பட்டிருக்கிறது.
2005ஆம் ஆண்டு மக்கள்தொகை கணக்கெடுப்பின்படி துருகியோவின் வரலாற்று மையத்தில் 12,000 மக்கள் வாழ்ந்து வருகின்றனர்.
பல்லூடகம்
பகுப்பு:பெரு நாட்டின் நகரங்கள்
இறுதி பக்கம்
இறுதி பக்கம் ( Irudhi Pakkam ) என்பது 2021 ஆம் ஆண்டு வெளிவந்த இந்திய தமிழ் மொழி பரபரப்பூட்டும் திரைப்படம் ஆகும். இதை மனோ வி கண்ணதாசன் எழுதி இயக்கியிருந்தார். இன்சோம்னியாக்ஸ் ட்ரீம் கிரியேஷன்ஸ் எல்எல்பி நிறுவனத்தால் தயாரிக்கப்பட்டது. இப்படத்தில் அம்ருதா சீனிவாசன், ராஜேஷ் பாலச்சந்திரன், விக்னேஷ் சண்முகம் ஆகியோர் முக்கிய வேடங்களில் நடித்துள்ளனர். படத்திற்கு எம். எஸ் ஜோன்ஸ் ரூபர்ட் இசையமைத்துள்ளார். அதே நேரத்தில் பிரவீன் பாலு ஒளிப்பதிவு செய்துள்ளார். இராம் பாண்டியன் படத்தொகுப்பு செய்துள்ளார்.
தயாரிப்பு
இத்திரைப்படம் பொறியியலாளராக இருந்து திரைப்படத் தயாரிப்பாளராக மாறிய மனோ வீ கண்ணதாசனின் அறிமுக இயக்கத்தில் உருவானது. அம்ருதா லிவின் (2017), கள்ளச்சிரிப்பு (2018) போன்ற முந்தைய இணையத் தொடர்களில் இவரது வேலையைப் பார்த்த பிறகு அம்ருதா தேர்ந்தெடுக்கப்பட்டார். தானும் ஒரு நாடகக் கலைஞன் என்பதால், கெரில்லா படத் தயாரிப்பின் பாணியில் படமாக்குவது வசதியாக இருக்கும் என்று மனோ உணர்ந்தார். சென்னை 2 சிங்கப்பூர் (2017) படத்தில் நடித்த நாடக நடிகரும், பயிற்சியாளருமான ராஜேஷ் பாலச்சந்திரன், விக்னேஷ் சண்முகம், மலையாளப் படமான கியூபன் காலனி (2018) படத்தில் நடித்த ஸ்ரீ ராஜ் ஆகியோரைப் போலவே இந்தப் படத்தில் ஒரு முக்கிய கதாபாத்திரத்தில் நடிக்கத் தேர்ந்தெடுக்கப்பட்டார்.
படம் வெளியாவதற்கு ஒரு வாரத்திற்கு முன்பு அம்ருதா, நடிகர் கார்த்திக் குமாரை திருமணம் செய்து கொண்டார்.
வெளியீடு
இப்படம் 17திசம்பர் 2021 அன்று தமிழ்நாட்டில் உள்ள திரையரங்குகளில் வெளியிடப்பட்டது. தி டைம்ஸ் ஆஃப் இந்தியாவைச் சேர்ந்த ஒரு விமர்சகர், "உங்களில் உள்ள துப்பறியும் நபரை வெளிபடுத்தக்கூடிய ஒரு சுவாரஸ்யமான கதைக்களத்துடன் கூடிய ஒரு நல்ல திரில்லர்" என்று குறிப்பிட்டு ஒரு நேர்மறையான விமர்சனத்தை அளித்தார். இந்தப் படத்தை தமிழ் நாளிதழ்களான தினமலர், மாலைமலர் ஆகியவையும் மதிப்பாய்வு செய்தன.
வெளி இணைப்புகள்
பகுப்பு:இந்தியத் தமிழ்த் திரைப்படங்கள் பகுப்பு:இந்திய நாடகத் திரைப்படங்கள் பகுப்பு:2021 தமிழ்த் திரைப்படங்கள்
மேலப்பாளையம் ஊராட்சி
மேலப்பாளையம் ஊராட்சி (Melapalayam Gram Panchayat), தமிழ்நாட்டின் கரூர் மாவட்டத்தில் உள்ள தாந்தோணி வட்டத்தில் அமைந்துள்ளது. இந்த ஊராட்சி, கிருஷ்ணராயபுரம் சட்டமன்றத் தொகுதிக்கும் கரூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 15831 பேர் ஆவர். இவர்களில் பெண்கள் 8291 பேரும் ஆண்கள் 7540 பேரும் உள்ளடங்குவர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சூரப்பள்ளம் ஊராட்சி
சூரப்பள்ளம் ஊராட்சி (Soorappallam Gram Panchayat), தமிழ்நாட்டின் தஞ்சாவூர் மாவட்டத்தில் உள்ள பட்டுக்கோட்டை வட்டாரத்தில் அமைந்துள்ளது. இந்த ஊராட்சி, பட்டுக்கோட்டை சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2556 ஆகும். இவர்களில் பெண்கள் 1301 பேரும் ஆண்கள் 1255 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
பவுல் பெர்ரி
பவுல் பெர்ரி (Paul Berry , பிறப்பு: திசம்பர் 29 1968), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 1995 ல், ஏ-தர துடுப்பாட்டப் போட்டியில் பங்குகொண்டார்.
சூரப்பள்ளம் ஊராட்சி
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பவுல் பெர்ரி
வெளி இணைப்பு
பகுப்பு:இங்கிலாந்துத் துடுப்பாட்டக்காரர்கள் பகுப்பு:1968 பிறப்புகள் பகுப்பு:1976 பிறப்புகள் பகுப்பு:வாழும் நபர்கள்
இரட்டை நகரம்
இரட்டை நகரங்கள் (Twin towns) அல்லது நட்பு நகரங்கள் அல்லது சகோதரி நகரங்கள் என்பன மானிடத் தொடர்பு மற்றும் கலாச்சார ஒற்றுமை உருவாகும் நோக்கில் இணை சேர்க்கப்பட்ட வெவ்வறு நாட்டில் உள்ள நகர் அல்லது மாநகர்கள் ஆகும். பழைய சோவியத்தில் இரட்டை நகரங்கள் சகோதர நகரங்கள் என்று அழைக்கப்படும்.
நகரங்களை இரட்டையாக்கும் பழக்கம் ஐரோப்பியக் கண்டத்திலேயே பெரிதும் வழக்கத்தில் உள்ளது. இரண்டாம் உலகப்போருக்குப் பின்னர் ஐரோப்பிய நாடுகள் ஒன்றையொன்று புரிந்து கொள்வதற்கு இந்த இரட்டையாக்குதல் பயன்பட்டது.
இந்தியாவில்
தமிழகத்தின் தலைநகரான சென்னை 5 பெருநகரங்களுடன் இரட்டையாக்கப்பட்டுள்ளன. அவை,
வெளியிணைப்புகள்
பகுப்பு:நகரவியல்
பானசுரச் சிரிப்பான்
பானசுரச் சிரிப்பான் (ஆங்கிலப் பெயர்: Banasura laughingthrush, உயிரியல் பெயர்: Montecincla jerdoni) என்பது லியோத்ரிசிடே குடும்பத்தில் உள்ள ஒரு பறவை ஆகும். இது தென்மேற்குக் கர்நாடகாவின் மேற்குத் தொடர்ச்சி மலைப் பகுதிகளில் காணப்படுகிறது. இது கருப்புத் தாடைச் சிரிப்பானின் துணையினம் என்று அழைக்கப்பட்டது. ஆனால் தற்போது தனி இனமாக வகைப்படுத்தப்பட்டுள்ளது.
உசாத்துணை
பகுப்பு:தென்னிந்தியப் பறவைகள்
பாஸ்கா திரி
பாஸ்கா திரி என்பது கத்தோலிக்க திருச்சபையில் பாஸ்கா திருவிழிப்பின் போது பயன்படுத்தப்படும் பெரிய, வெள்ளை நிற மெழுகுவர்த்தியைக் குறிக்கும். இது ஒவ்வோரு ஆண்டும் உயிர்த்த ஞாயிறு அன்று ஆசீர்வதிக்கப்பட்டு, பாஸ்கா காலம் முழுமையும் பயன்படுத்தப்படும். சில இடங்களில் வருடம் முழுமையும் திருமுழுக்கின் போதோ, அல்லது நீத்தார் இறுதி திருப்பலியின் போதோ பயன்படுத்தப்படும்.
பாஸ்கா திரியின் உட்பொருள்
பாஸ்கா திரியில் உள்ள தீ, கிறிஸ்து உலகின் ஒளி என்பதையும், அவர் இறைமக்களின் மத்தியில் உள்ளார் என்பதனையும் குறிக்கின்றது. பாஸ்கா திரி சில இடங்களில் "பாஸ்கா வத்தி" எனவும், "ஈஸ்டர் வத்தி" எனவும் அழைக்கப்படுகின்றது. பாஸ்கா என்னும் சொல், "கடத்தல்" என்னும் பொருள் படும், Pesach என்னும் எபிரேய சொல்லிலிருந்து வந்ததாகும். உயரிய, பெரிய மெழுகுவர்த்தி, முக்காலத்தில் இஸ்ராயேல் மக்கள் பாலைநிலத்தைக் கடந்து செல்லும்போது இரவில் நெருப்புத்தூணாக கடவுள் அவர்களுக்கு வழிகாட்டினார் என்பதனைக் குறிக்கும். இந்த பாஸ்கா என்னும் கடத்தல் நிகழ்வை நினைவுகூரும் விதமாக இஸ்ரயேல் மக்கள் பாஸ்கா விழாவிலே, இரவு நேரங்களில் விளக்கை ஏற்றி, அதை மந்திரித்து, அதன் ஒளியில் திருப்பாடல்களை வாசித்து வந்தனர். இந்த ஒளிவிழாவை கிறிஸ்துவின் உயிர்ப்புடன் தொடர்புபடுத்தி கிறித்தவகள் கொண்டாடுகிறார்கள்.
பாஸ்கா திரியின் விளக்கம்
ஒரு பங்கு கோவிலில் உள்ள மெழுகுவர்த்திகளில் பாஸ்கா திரியே பெரியதாக இருக்கும். நடைமுறையில் உள்ள பாஸ்கா திரிகள், பின் வருபனவற்றை தாங்கியிருக்கும்.
திருவிழிப்பின் போது
இரவில் கொண்டாடப்படும் பாஸ்கா திருவிழிப்பு விழாவின் துவக்கப் பகுதி திருஒளி வழிபாடு ஆகும். இந்நிகழ்விலேயே பாஸ்கா திரி மந்தரிக்கப்படும். பெரிய வியாழன் அன்று அணைக்கப்பெற்ற கோவில் விளக்குகள் இவ்வழிபாட்டின் போது பாஸ்கா திரியிலிருந்து தான் மீண்டும் ஏற்றப்படும்.
மேற்சொன்ன பாஸ்கா திரியின் விளக்கங்களை குரு பாஸ்கா திரியின் மீது எழுதி அதனை பின்வருமாறு கூறி மந்தரிப்பார்: "கிறிஸ்து நேற்றும் இன்றும், முதலும் முடிவும், அகரமும் னகரமும்; காலங்கள் அவருடையன, யுகங்களும் அவருடையன; மாட்சியும் ஆட்சியும் அவருக்கே என்றென்றும் எக்காலமுமே, ஆமென்"
பின்பு புது தீயை மந்தரித்து, அதிலிருந்து பாஸ்கா திரி ஏற்றப்படும். இதன் பின் பாஸ்கா திரி பவனியாக எடுத்துச்செல்லப்படும். பவனியின் போது, மூன்று முறை குருவானவர் "கிறிஸ்துவின் ஒளி இதோ" என்று பாடுவார். "இறைவா உமக்கு நன்றி" என்று பதில் பாடப்படும். இதன்பின் பாஸ்கா புகழுரை பாடப்படும்.
இறைமக்கள் அனைவரும் தத்தம் திரிகளைப் பாஸ்காத் திரியிலிருந்து தான் பற்றவைப்பர்,
இவற்றையும் பார்க்கவும்
பகுப்பு:கிறித்தவத் திருநாட்கள் பகுப்பு:கத்தோலிக்கம்
விஸ்வரூபம் 2 (திரைப்படம்)
விசுவரூபம் 2 2018ல் வெளிவந்த ஓர் இந்தியத் தமிழ்த் திரைப்படம் ஆகும். இது 2013ல் வெளிவந்த விஸ்வரூபம் தமிழ்த் திரைப்படத்தின் இரண்டாம் பாகமாகும். இப்படம் இந்தியில் விஸ்வரூப் 2 என்ற பெயரில் ஒரே நேரத்தில் எடுக்கப்பட்ட இப்படத்தை எழுதி-இயக்கி முக்கிய கதாபாத்திரத்தில் கமல்ஹாசன் நடித்தார்.
இதையும் பார்க்க
விஸ்வரூபம் (2013 திரைப்படம்)
பாத்தபாளையம் ஊராட்சி
பாத்தபாளையம் ஊராட்சி (Pathapalayam Gram Panchayat), தமிழ்நாட்டின் திருவள்ளூர் மாவட்டத்தில் உள்ள கும்மிடிப்பூண்டி வட்டாரத்தில் அமைந்துள்ளது. இந்த ஊராட்சி, கும்மிடிபூண்டி சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 845 ஆகும். இவர்களில் பெண்கள் 430 பேரும் ஆண்கள் 415 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அபிலீன் தோற்றமுரண்
எடுத்துக்காட்டு
வெயில் நிறைந்த பிற்பகல் ஒன்றின்போது டெக்சாஸ் மாகாணத்தின் கோல்மேன் பகுதியில் ஒரு குடும்பத்தினர் வசதியாக டோமினோ விளையாடிக் கொண்டிருக்கின்றனர். அப்பொழுது மாமனார் இரவு உணவுக்கு (53 மைல்கள் தொலைவில் உள்ள) அபிலீனுக்குச் செல்லலாம் என்று கருதுகிறார். அவரது மகளும் இது நல்ல திட்டம் என்கிறார். மருமகனுக்கு அபிலீன் பயணம் தொலைவாகவும் வெப்பமாகவும் இருக்கும் எனத் தோன்றுகிறது. இருப்பினும் தனது விருப்பம் குழுவினரினதிலிருந்து மாறுபட்டு நிற்கக்கூடும் என்று அஞ்சி, "நல்லது. உன் தாயாரும் விரும்புவார் என நம்புகிறேன்" என்று மறுமொழி கூறுகிறார். உடன் மாமியாரும் "கண்டிப்பாக. நானும் அபிலீனுக்குச் சென்று நெடுநாளாகிறது" என்கிறார்.
பயணம் வெப்பம் நிறைந்ததாகவும் நெடுந்தொலைவாகவும், பாதை புழுதியோடும் அமைந்து விடுகிறது. உணவகத்தில் உணவும் சரியில்லை. அவர்கள் களைப்புடன் வீடு திரும்புகின்றனர்.
அனைவரும் எவ்வாறு ஒருவருமே விரும்பாத ஒரு பயணத்தை மேற்கொள்ள முடிவு செய்தோம் என்றெண்ணி குழம்பி நின்றனர். ஒவ்வொருவரும் வசதியாக அமர்ந்திருக்கவே விரும்பினர். இருந்தும் அவர்களுக்கு வாய்ப்புக் கிடைக்கையில் அவரவர் விருப்பத்தை வெளியிடவில்லை.
பகுப்பாய்வு
இம்மெய்ப்பாடு குழுச்சிந்தனையின் ஓர் வெளிப்பாடாக இருக்கலாம். இதை சமுதாய ஒத்திசைவு மற்றும் சமுதாய அறிதிறன் போன்றவற்றைப் பற்றிய சமுதாய உளவியல் தேற்றங்களைக் கொண்டு விளக்க முடியும். இத்தேற்றங்களின்படி மனிதர்கள் தாங்கள் சார்ந்துள்ள குழுவின் போக்கிற்கு எதிராகச் செயல்படத் தயங்குகிறார்கள் என அறியப்படுகிறது. அதேபோல், மக்களின் கூற்றுக்கள் மற்றும் நடவடிக்கைகளின் பின்னால் மறைமுகக் குறிப்புகளும் நோக்கங்களும் பல்கியுள்ளதைக் காணலாம். இது பொதுவாக தனிநபர்கள் தங்கள் உணர்வுகளை வெளிப்படுத்துதற்கும் ஆவல்களைத் தொடர்வதற்கும் எதிராக அமையும் சமுதாய நிலவரங்களினால் ஏற்படுகிறது.
இக்கருத்துரு குழுச்சிந்தனைக் கருத்துருவுடன் நெருங்கிய தொடர்புடையது. இரண்டுமே சமுதாயச் சூழலில் குழுக்களின் நடவடிக்கைகளைப் பற்றியவை. குழுக்கள் தங்கள் கருத்து வேறுபாடுகளை மட்டுமல்ல, கருத்தொருமையைச் சமாளிப்பதிலும் சிக்கல்களை எதிர்கொள்கின்றன என்பதை இது காட்டுகிறது. இக்கருத்துரு சமுதாயவியலில் உள்ள பிற தேற்றங்களை உறுதிப்படுத்தும் வகையில் அமைந்துள்ளது. பல்வகைமை கொண்ட குழுக்களும் கருத்து தெரிவிக்கத் தயக்கமற்ற சூழலும் இவ்விளைவை ஓரளவு தவிர்க்கக் கூடும்.
குறிப்புகளும் மேற்கோள்களும்
பகுப்பு:தோற்றமுரண்கள் பகுப்பு:எதிர்பாராத விளைவுகள்
எஸ். பி. ஜெயராமன்
'''எஸ். பி. ஜெயராமன் ' (S. P. Jayaraman'') என்பவர் ஓர் இந்திய அரசியல்வாதி ஆவார். இவர் தமிழ்நாடு சட்டமன்ற முன்னாள் உறுப்பினர் ஆவார்.
அரசியல் வாழ்க்கை
இவர் வந்தவாசி சட்டமன்றத் தொகுதியில் இருந்து, திராவிட முன்னேற்றக் கழகம் சார்பாக 2006 ஆம் ஆண்டு தமிழ்நாடு சட்டமன்றத் தேர்தலில் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
தனிப்பட்ட வாழ்க்கை
இவர் செய்யாறை அடுத்த செங்காடு கிராமத்தில் பிறந்தார். புற்று நோயால் பாதிப்புற்று ஓராண்டுகாலம் சிகிட்சைப் பெற்று அடையாறு புற்றுநோய் மருத்துவமனையில் 2009ஆம் ஆண்டு உயிர்நீத்தார்.
மேற்கோள்கள்
பகுப்பு:2009 இறப்புகள் பகுப்பு:திராவிட முன்னேற்றக் கழக அரசியல்வாதிகள் பகுப்பு:13 ஆவது தமிழ்நாடு சட்டமன்ற உறுப்பினர்கள் பகுப்பு:திருவண்ணாமலை மாவட்ட நபர்கள் பகுப்பு:தமிழ்நாட்டைச் சேர்ந்த மக்களவை உறுப்பினர்கள் பகுப்பு:தமிழக அரசியல்வாதிகள் பகுப்பு:3வது மக்களவை உறுப்பினர்கள்
அந்திக்கிறிஸ்து
கிறிஸ்தவம் கூறும் இறுதி நாட்களில் அந்திகிறிஸ்து தோன்றி பைபிள் தீர்க்கதர்சனம் கூறப்பட்ட மக்களை இயேசு கிறிஸ்துவை எதிர்க்கத் தூண்டுவான். மேலும் கிறிஸ்துவின் இரண்டாம் வருகைக்கு முன் இயேசுவின் இடத்தில் அஸ்திகிறிஸ்து தம்மைப் பிரகடனம் செய்து கொள்வான். அந்திகிறிஸ்து எனும் சொல் பன்மை வடிவம் ஆகும். மேலும் இச்சொல் புதிய ஏற்பாட்டில் நான்கு முறை வருகிறது. இயேசுவின் சீடர் யோவான் நற்செய்தியின் முதல் மற்றும் இரண்டாம் நிருபத்தில் அந்திகிறிந்து எனும் சொல் காணப்படுகிறது. "தந்தையையும் மகனையும் மறுப்பவர்" என்று அந்திகிறிஸ்து அறிவிக்கப்படுகிறார்.
சொற்பிறப்பியல்
அந்திகிறிஸ்து என்பது இரண்டு பண்டைய கிரேக்கச் சொற்களான ἀντί + Χριστός (anti + Christos) ஆகியவற்றின் கலவையிலிருந்து மொழிபெயர்க்கப்பட்டுள்ளது. கிரேக்க மொழியில் Χριστός என்பது "அபிஷேகம் செய்யப்பட்டவர்" என்று பொருள்படும் மற்றும் கிறிஸ்து என்ற வார்த்தை அதிலிருந்து வந்தது. "Ἀντί" என்பது "எதிராக" மற்றும் "எதிர்" என்ற பொருளில் மட்டுமல்ல, "இடத்தில்" என்றும் பொருள்படும்.
புதிய ஏற்பாடு
புதிய ஏற்பாட்டில் ஒரு தனிப்பட்ட அந்திகிறிஸ்து இருக்கிறாரா என்பது சர்ச்சைக்குரியது. அந்திகிறிந்து என்ற கிரேக்க சொல், யோவான் நற்செய்தியில் முதலில் கூறப்பட்டுள்ளது. இதேபோன்ற சொல்லான பொய் கிறிஸ்து ("தவறான மேசியா") புதிய ஏற்பாட்டில் முதன்முதலில் காணப்படுகிறது. கிமு. 500-கிபி 50 காலகட்டத்தில் யூத எழுத்துக்களில் அந்திகிறிஸ்து என்ற கருத்து காணப்படவில்லை. ரோமானிய ஆட்சிக்கு உட்பட்ட யூதர்களின் விரக்தியால் இந்த கருத்து உருவாக்கப்பட்டிருக்கலாம் என்று பெர்னார்ட் மெக்கின் யூகிக்கிறார்.
ஜோஹனின் இலக்கியங்களில் "அந்திகிறிஸ்து" அல்லது "கிறிஸ்துவுக்கு எதிரானவர்கள்" என்ற சொல்லின் பயன்பாட்டை தெளிவாக்கவில்லை. "ஏமாற்றுபவர்" அல்லது "அந்திகிறிஸ்து" சொற்கள் தனி நபரைக் காட்டிலும் ஒரு குறிப்பிட்ட வகை நபர்களைக் குறிப்பதாகக் காணப்படுகிறது.
— 1 ஜான் நற்ச்செய்தி: 2:18 இயேசு கிறிஸ்து என்று மறுப்பவனைத் தவிர யார் பொய்யர்? இவர்தான் அந்திக்கிறிஸ்து, பிதாவையும், குமாரனையும் மறுதலிப்பவர்.
— 1 ஜான்- 2:22 நீங்கள் கடவுளின் ஆவியை அறிவீர்கள்: இயேசு கிறிஸ்து மாம்சத்தில் வந்தார் என்று ஒப்புக்கொள்ளும் ஒவ்வொரு ஆவியும் கடவுளிடமிருந்து வந்தது. இயேசுவை அறிக்கை செய்யாத ஒவ்வொரு ஆவியும் கடவுளிடமிருந்து வந்ததல்ல. இது அந்திக்கிறிஸ்துவின் ஆவி, வரப்போகிறது என்று நீங்கள் கேள்விப்பட்டிருக்கிறீர்கள்; இப்போது அது ஏற்கனவே உலகில் உள்ளது.
— 1 ஜான்- 4:2–3 இயேசு கிறிஸ்து மாம்சத்தில் வந்ததை ஒப்புக்கொள்ளாத பல ஏமாற்றுக்காரர்கள் கிறிஸ்துவுக்கு எதிரானவன்!
— 2 ஜான் 1:7 அந்திகிறிஸ்து உருவத்தின் கவனம், தெசலோனிக்காரர்களுக்கு எழுதிய கடிதத்தில் குறிப்பிட்டுள்ளார். இருப்பினும் இந்த பத்தியில் "அந்தி கிறிஸ்து" என்ற சொல் பயன்படுத்தப்படவில்லை:
நம்முடைய கர்த்தராகிய இயேசுகிறிஸ்து இரண்டாம் வருகையும், அவரிடத்தில் நாம் கூடிவருவதையும் குறித்து, வார்த்தையாலும், கடிதத்தினாலோ, எங்களிடமிருந்து வந்ததைப் போல, மனதை விரைவில் அசைக்கவோ, பதற்றமடையவோ வேண்டாம் என்று உங்களைக் கேட்டுக்கொள்கிறோம். கர்த்தருடைய நாள் ஏற்கனவே வந்துவிட்டது. யாரும் உங்களை எந்த வகையிலும் ஏமாற்ற வேண்டாம்; ஏனென்றால், கலகம் முதலில் வந்து, அக்கிரமக்காரன், அழிவுக்குரியவன் வெளிப்பட்டாலொழிய அந்த நாள் வராது. அவர் கடவுள் என்று அழைக்கப்படும் அல்லது வழிபாட்டுக்குரிய ஒவ்வொரு பொருளுக்கும் மேலாகத் தன்னை உயர்த்திக் கொள்கிறார். அதனால் அவர் கடவுளின் கோவிலில் இருக்கையில் அமர்ந்து, தன்னை கடவுள் என்று அறிவித்தார்.
— 2 தெசலோனிக்கேயர் 2:1–4 ஏனென்றால் அக்கிரமத்தின் மர்மம் ஏற்கனவே செயல்பாட்டில் உள்ளது. ஆனால் இப்போது அதைக் கட்டுப்படுத்துபவர் அகற்றப்படும் வரை மட்டுமே. அப்பொழுது அக்கிரமக்காரன் வெளிப்படுவான், கர்த்தராகிய இயேசு தம்முடைய வாயின் சுவாசத்தினால் அழித்து, தம் வருகையின் வெளிப்பாட்டினால் அவனை நிர்மூலமாக்குவார். அவர்கள் சத்தியத்தை விரும்பி இரட்சிக்க மறுத்ததால், அழிந்து வருபவர்களுக்காக எல்லா சக்தியையும், அடையாளங்களையும், பொய் அதிசயங்களையும், எல்லா வகையான பொல்லாத வஞ்சகங்களையும் பயன்படுத்தும் சாத்தானின் செயல்பாட்டில் அக்கிரமக்காரனின் வருகை தெளிவாகத் தெரிகிறது.
— 2 தெசலோனிக்கேயர் 2:7–10 அந்தி கிறிஸ்து என்ற வார்த்தை யோவான் நற்செய்திகளில் மட்டுமே பயன்படுத்தப்பட்டாலும், இதே சொல்லான "பொய் கிறிஸ்து" (கிரேக்க சூடோக்ரிஸ்டோஸ், அதாவது "தவறான மேசியா") இயேசுவின் நற்செய்திகளில் உள்ளது.
ஏனென்றால் பொய்யான மேசியாக்களும், கள்ளத் தீர்க்கதரிசிகளும் தோன்றி, பெரிய அடையாளங்களையும் சகுனங்களையும் தோற்றுவிப்பார்கள், முடிந்தால் கூட வழிதவறச் செய்வார்கள்.
வெளி இணைப்புகள்
பகுப்பு:புதிய ஏற்பாட்டு நபர்கள் பகுப்பு:தொன்மவியல்
மீன் சுவைச்சாறு
வரலாறு
பழங்காலத்தில் மீன் சுவைச்சாறுகள், பண்டைய நடுநிலக்கடல் உணவுகளில் பரவலாகப் பயன்படுத்தப்பட்டன. மீன் சுவைச்சாற்றின் பயன்பாடு குறித்த மிகப் பழைய பதிவு கிமு 4-3 ஆம் நூற்றாண்டுக் கிரேக்கத்தில் இருந்து கிடைக்கின்றது. இவர்கள் கழித்துவிடப்பட்ட மீன் துண்டுகளை நொதிக்கவைத்து இச்சுவைச்சாற்றைத் தயாரித்ததாகத் தெரிகின்றது. அக்காலத்தில் இந்த மீன் சுவைச்சாறு, தற்காலத்தைவிடக் குறைவான உப்பைப் பயன்படுத்தித் தயாரிக்கப்பட்டதாக நம்பப்படுகின்றது.
உரோமர்களும் "கரும்" (garum) அல்லது "லிக்குவாமென்" (liquamen) என அழைக்கப்பட்ட இதை ஒத்த சுவையூட்டியைத் தயாரித்தனர். மூத்த பிளினியின் கூற்றுப்படி "கரும்" இல் கழிவாகக் கருதப்படும் மீனின் குடலும் பிற உறுப்புக்களும் பயன்படுத்தப்படுகின்றன. எனவே கரும் என்பது உண்மையில் அழுகுவதில் இருந்து கிடைக்கும் திரவம் ஆகும். இசுப்பெயினில் இருந்த உரோமப் புறக் காவல் நிலைகளில் "கரும்", மக்கரல் மீனின் கழிவு உள்ளுறுப்புக்களை உப்பிட்டுப் பின்னர் அதை வெய்யிலில் பல மாதங்கள் நொதிக்க விடுவதன் மூலம் தயாரிக்கப்பட்டது. இந்த மண்ணிறத் திரவம் பின்னர் போத்தல்களில் அடைக்கப்பட்டு சுவையூட்டியாக விற்கப்பட்டது. இத்தயாரிப்பு முறை 16 ஆம் நூற்றாண்டு வரை கைக்கொள்ளப்பட்டது. பின்னர் "கரும்" தயாரிப்போர் மீன் உள்ளுறுப்புக்குப் பதிலாக நெத்தலி மீனைப் பயன்படுத்தத் தொடங்கினர். செந்நெறிக் கால உரோமச் சமையலில் "கரும்" பரவலாகப் பயன்பட்டது. இதை வைனோடு கலந்தால் அதை "ஒயினோகரும்" என்றும், வினாகிரியோடு கலக்கும்போது "ஆக்சிகரும்" என்றும், தேனோடு கலக்கும்போது "மெலிகரும்" என்றும் அழைத்தனர். இசுப்பானியா பைட்டிக்காவில் "கரும்" ஒரு வணிகச் சிறப்புப் பொருளாக விளங்கியது.
மீன் சுவைச்சாறு சீனாவிலும் தனியாக வளர்ச்சியடைந்ததாக நம்பப்படுகின்றது. மீன் உறுப்புக்களையும் இறைச்சி, சோயா அவரை போன்ற பிற பொருட்களையும் கலந்து நொதிக்கவிடுவதன் மூலம் தயாரிக்கப்பட்ட சுவைச்சாறுகள் பற்றி 2,300 ஆண்டுகளுக்கு முன்னரே சீனாவில் பதிவுகள் உள்ளன. பண்டைய சீனாவின் சூ வம்சக் காலத்தில், நொதிக்கவிடப்பட்ட மீனுக்கு உப்புச் சேர்த்த கலவை சுவையூட்டியாகப் பயன்பட்டது. நொதிக்கவிடும்போது அதில் சோயா அவரையும் பயன்படுத்தப்பட்டது. ஹான் வம்சக் காலத்தில் மீனுக்குப் பதில் சோயாப் பசை பயன்பட்டது. உருவான சுவைச்சாறு பின்னர் சோயா சுவைச்சாறு என அழைக்கப்பட்டது. ஹோக்கியென் சீன மொழியில் "கொயேச்சியாப்" என அழைக்கப்பட்ட அல்லது இந்தோனேசியாவில் "கெசாப்" என அழைக்கப்பட்ட ஒரு வகை மீன் சுவைச்சாறே "கெச்சப்" என்னும் சுவைச்சாற்றின் முன்னோடியாக இருக்கக்கூடும் என நம்பப்படுகின்றது.
கிமு 50 - 100 ஆண்டுக் காலப் பகுதியில், நொதித்த அவரை உற்பத்திகள் முக்கியமான வணிக நுகர்பொருள் ஆகியபோது, மீன் பசைக்கான கேள்வி பெருமளவு வீழ்ச்சியடைந்தது.
ஏ. வியபலபாலி
பகுப்பு:கர்நாடகம்
ஹில்சுடேல், நியூ ஜேர்சி
ஹில்சுடேல் (Hillsdale) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் பேர்ஜென் மாவட்டத்தில் அமைந்துள்ள ஒரு தன்னாட்சியுள்ள நகரமாகும்.
பரப்பளவு
2010இன் மதிப்பீட்டின் அடிப்படையில் இந்நகரம் 7.659 சதுர கிலோ மீற்றர் பரப்பளவைக் கொண்டுள்ளது. இதில் 7.639 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.020 சதுர கிலோ மீற்றர் பிரதேசம் நீரினால் சூழப்பட்டுள்ளது.
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 10,219 ஆகும். ஹில்சுடேல் நகரத்தின் மக்கள் தொகை அடர்த்தி ஒரு கிலோ மீற்றருக்கு 1,337.8 குடிமக்கள் ஆகும்.
சந்தியா மசும்தார்
சந்தியா மசும்தார் (Sandhya Mazumdar), இந்தியா  பெண்கள் தேர்வுத் துடுப்பாட்ட  அணியின் அங்கத்தினர். இவர் ஆறு தேர்வுத் துடுப்பாட்டப் போட்டிகளிலும், ஒரு ஒருநாள் பன்னாட்டுத் துடுப்பாட்டப் போட்டியிலும் கலந்து கொண்டுள்ளார். 1976/77 பருவ ஆண்டுகளில் இந்தியா பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும்,   1977/78 பருவ ஆண்டுகளில்,  ஒருநாள் பன்னாட்டுத் துடுப்பாட்டப் போட்டியிலும்  பங்குகொண்டார்.